|  |  |  |  |  |  |  |
| --- | --- | --- | --- | --- | --- | --- |
| **SANATORIUL DE PENUMOFTIZIOLOGIE GEOAGIU** | **PROCEDURA OPERAȚIONALĂ**  **PRIVIND RESPECTAREA DREPTURILOR PERSOANELOR VIZATE** | |  | | --- | | Ediţia: a I-a  Nr. exemplare : 1 | | Revizuirea: 0  Nr. exemplare: 1 | | Pag.1 - 10 | | Exemplar: 1 | |

**Nr. \_\_\_\_\_\_\_\_\_\_/\_\_\_\_\_\_\_\_\_\_.2024**

**APROB,**

**PROCEDURĂ OPERAȚIONALĂ**

1. **Lista responsabililor cu elaborarea, verificarea și aprobarea ediției sau a revizei în cadrul ediției procedurii operaționale:**

|  |  |  |  |  |  |
| --- | --- | --- | --- | --- | --- |
| **Nr. crt.** | **Elemente privind responsabilii / operaţiunea** | **Numele şi prenumele** | **Funcţia** | **Data** | **Semnătura** |
| 1.1. | Elaborat |  | Responsabil DPO |  |  |
| 1.2. | Avizat |  | Consilier juridic |  |  |
| 1.3. | Aprobat |  | Manager |  |  |

1. **Situaţia edițiilor şi a reviziilor în cadrul edițiilor procedurii operaţionale:**

|  |  |  |  |  |
| --- | --- | --- | --- | --- |
| **Nr. crt.** | **Ediţia / revizia în cadrul ediţiei** | **Componenta revizuită** | **Modalitatea de revizuire** | **Data de la care se aplică prevederile ediţiei / revizuirii ediţiei** |
| **1.** | **2.** | **3.** | **4.** |
| 2.1. | **Ediţia I** | X | X |  |
| 2.2. | Revizia I.1. |  |  |  |
| 2.3. | Revizia I.2. |  |  |  |
| .... | Revizia I.n. |  |  |  |
| .... | **Ediţia a II-a** |  |  |  |
| .... | Revizia II.1. |  |  |  |
| .... | Revizia II.2. |  |  |  |
| .... | Revizia II.m. |  |  |  |

1. **Scopul procedurii operaționale**

Scopul acestei procedurii este de a asigura protecția drepturilor și libertăților fundamentale ale persoanelor fizice (în special a dreptului la viața privată și la protecția prelucrării datelor cu caracter personal) care stabilesc raporturi cu Sanatoriul de Pneumoftiziologie Geoagiu, în cadrul relațiilor de muncă, relațiilor administrative și/sau contractuale, asistenței și serviciilor medicale ori persoane fizice care se consideră vizate.

Procedura operațională constituie un document managerial intern necesar pentru eficientizarea activităților pe care operatorul de date, în speță unitatea sanitară le întreprinde pentru a întocmi și transmite răspunsul persoanei fizice vizate care și-a exercitat unul sau mai multe dintre drepturile conferite și reglementate de Regulamentul General privind Protecția datelor.

Pentru a decide dacă se va da curs unei cereri, a unei persoane vizate, se va urma un proces decizional pentru a stabili dacă cererea este sau nu întemeiată, pașii acestui proces urmând să fie descriși în prezenta procedură.

1. **Domeniul de aplicare a procedurii operaționale**

Prezenta procedură trebuie utilizată la nivelul Sanatoriului de Pneumoftiziologie Geoagiu în cadrul activității de zi cu zi pentru asigurarea respectării drepturilor persoanelor vizate și pentru a răspunde în mod corect și eficient la cererile exercitate de persoanele vizate. Prezenta procedură se aplică de către responsabilul cu protecția datelor, compartimentul juridic, audit, precum și de către compartimentele implicate în prelucrările de date vizate.

1. **Baza legală**

* Regulamentul UE nr. 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE
* Legea nr.190/2018 privind măsuri de punere în aplicare a Regulamentului nr. 679/2016
* Legea nr. 102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal, cu modificările și completările ulterioare
* Legea nr. 129/2018 pentru modificarea și completarea Legii nr. 102/2005, precum și pentru abrogarea Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date
* Norme și proceduri interne ale Sanatoriului de Pneumoftiziologie Geoagiu

1. **Definiții și abrevieri ale termenilor utilizați în procedura operațională:**

|  |  |  |
| --- | --- | --- |
| **Nr. crt.** | **Termenul** | **Definiția și/sau, dacă este cazul, actul care definește termenul** |
| 1. | Procedura operațională | Prezentarea formalizată, în scris, a tuturor pașilor ce trebuie urmați, a metodelor de lucru stabilite și a regulilor de aplicat în vederea realizării activității, cu privire la aspectul procesual. |
| 2. | Ediție a unei proceduri operaționale | Forma inițială sau actualizată, după caz, a unei proceduri operaționale, aprobată și difuzată. |
| 3. | Revizia în cadrul unei ediții | Acțiunile de modificare, adăugare, suprimare sau altele asemenea, după caz, a uneia sau a mai multor componente ale unei ediții a procedurii operaționale, acțiuni care au fost aprobate și difuzate. |
| 4. | ANSPDCP | Autoritatea Națională de Supraveghere a Prelucrării Datelor cu Caracter Personal |
| 5. | RGDP | Regulamentul UE nr. 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE |
| 5. | Operator | Persoană fizică sau juridică, autoritate publică, agenția sau alt organism care, singur sau împreună cu altele, stabilește scopurile și mijloacele de prelucrare a datelor cu caracter personal |
| 6. | Date cu caracter personal | Orice informații privind o persoană fizică identificată sau identificabilă, o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice psihice, economice, culturale sau sociale |
| 7. | Prelucrare | Orice operațiune sau un set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea |
| 8. | Persoană vizată | Orice candidat/angajat/fost angajat/pacient/fost pacient/aparținător/persoană interesată ale cărui date cu caracter personal sunt prelucrate de către Sanatoriul de Pneumoftiziologie Geoagiu |
| 9. | Destinatar | Persoană fizică sau juridică, autoritatea publică, agenția sau alt organism căreia/căruia îi sunt divulgate datele cu caracter personal, indiferent dacă este sau nu o parte terță |

1. **Descrierea procedurii operaționale**

**7.1. Dreptul la informare**

În temeiul Regulamentului GDPR, orice persoană fizică are dreptul de a fi informată cu privire la modalitatea în care Sanatoriul de Pneumoftiziologie Geoagiu îi prelucrează datele cu caracter personal. Corelativ, unității sanitare îi corespunde obligația de a informa.

Dacă datele provin direct de la persoana vizată, informarea se va face, în prealabil, înainte de momentul colectării datelor sau cel mai târziu în momentul colectării datelor[[1]](#footnote-1).

Dacă datele provin din alte surse, informarea se va face în cel mult o lună de la momentul obținerii lor sau, în cazul în care Sanatoriul de Pneumoftiziologie Geoagiu intenționează să transmită datele către terți, cel mai târziu la data la care acestea sunt divulgate pentru prima data[[2]](#footnote-2).

Persoana vizată este orice persoană fizică ale cărei date sunt prelucrate de Sanatoriul de Pneumoftiziologie Geoagiu. Ca de exemplu angajatul, candidatul la angajare, reprezentantul legal sau persoanele de contact din cadrul oricărei persoane juridice (partener comercial), colaborator, pacienții, aparținătorii/reprezentantul legal, chiriașii sunt persoane fizice care trebuie informate. Persoanele trebuie informate, indiferent că datele sunt prelucrate în baza unui contract sau a unuei obligații legale și chiar dacă s-ar aștepta la o astfel de prelucrare.

Sanatoriul de Pneumoftiziologie Geoagiu va realiza informarea persoanei vizate conform cerințelor GDPR, astfel:

• într-o formă concisă, transparentă, inteligibilă și ușor accesibilă;

• utilizând un limbaj clar și simplu;

• în scris sau prin alte mijloace, inclusiv, atunci când este oportun, în format electronic;

• la solicitarea persoanei vizate, informațiile pot fi prezentate oral;

• informarea trebuie să fie gratuită.

Informarea persoanei vizate va cuprinde informațiile de mai jos:

|  |  |  |
| --- | --- | --- |
| **Ce informații trebuie communicate persoanei vizate** | **Datele sunt obținute direct de la persoana vizată** | **Datele sunt obținute din alte surse** |
| Identitatea și datele de contact ale operatorului, |  |  |
| Scopurile și temeiurile legale ale prelucrării |  |  |
| Dacă e cazul, interesul legitim al operatorului sau al unui terț |  |  |
| Categoriile de date cu caracter personal |  |  |
| Destinatarii sau categoriile de destinatari |  |  |
| Detalii în privința transferurilor către state din afara SEE (Spațiul Economic European) |  |  |
| Perioada de retenție sau criteriile utilizate pentru determinarea perioadei |  |  |
| Drepturile persoanei vizate |  |  |
| Dacă e cazul, existența dreptului de retragere a consimțământului |  |  |
| Dreptul de a depune o plângere la Autoritatea de supraveghere |  |  |
| Sursa de unde provin datele și dacă această sursă este una publică |  |  |
| Dacă obligația de a divulga datele stă la baza unui contract sau a unei obligații legale și consecințele nedivulgării acestor date |  |  |
| Existența unui proces decizional automat cu impact semnificativ asupra persoanei, inclusiv crearea de profiluri și consecințele (dacă este cazul) |  |  |
| Când se vor furniza informațiilor | La momentul colectării | Într-un termen rezonabil după obținerea datelor (nu mai mult de o lună); dacă datele cu caracter personal urmează să fie utilizate pentru comunicarea cu persoana vizată, cel târziu în momentul primei comunicări către persoana vizată respectivă; sau dacă se intenționează divulgarea datelor cu caracter personal către un alt destinatar, cel mai târziu la data la care acestea sunt divulgate pentru prima oară. |

* 1. **Dreptul de acces**

Persoana vizată are dreptul de ai cere Sanatoriului de Pneumoftiziologie Geoagiu ce date prelucrează despre ea, să aibă acces la respectivele date, precum și la următoarele informații:

1. Scopul prelucrării
2. Copie a datelor cu caracter personal care fac obiectul prelucrării, în format electronic sau fizic
3. Categoriile de date personale implicate
4. Destinatarii sau categoriile de destinatari ai datelor dacă există, în special terțe țări sau organizații internaționale
5. Durata de stocare a datelor cu caracter personal (sau criteriile utilizate pentru stabilirea acestei perioade)
6. Drepturile persoanei vizate la rectificarea sau ștergerea datelor sale cu caracter personal și limitarea sau opoziția față de prelucrarea acesteia
7. Dreptul persoanei vizate de a depune o plângere la o autoritate de supraveghere
8. Informații privind sursa datelor, dacă nu se obțin direct de la persoana vizată
9. Dacă datele personale vor face obiectul unei prelucrări automate, inclusiv al profilării și, dacă da, al eventualelor consecințe implicate
10. În cazul în care datele sunt transferate unei țări terțe sau unei organizații internaționale, informații privind garanțiile care se aplică

În cele mai multe cazuri, unitatea sanitară va trebui să dea acces persoanei la date, cu excepția situației când cererea este vădit nefondată sau excesivă.

Acest drept**nu este absolut:** exercitarea acestuia nu ar trebui să afecteze drepturile și libertățile altora, cum ar fi secretele profesionale sau proprietatea intelectuală.

* + 1. **Termenul de răspuns la o cerere de acces**

Răspunsul la cererea persoanei vizate se va face în termen de o lună de la primirea cererii, cu excepția situațiilor în care cererea este complexă sau există un număr mare de cereri, când se poate prelungi cu încă două luni. Persoana va fi informată asupra amânării și motivului acesteia în termen de o lună de la primirea cererii. Dacă cererea este întemeiată, Sanatoriul de Pneumoftiziologie Geoagiu va facilita exercitarea drepturilor. Dacă cererea nu este întemeiată, unitatea sanitară va comunica motivul refuzului persoanei vizate și i se va comunica dreptul de a depune o plângere la ANSPDCP și dreptul de a se adresa justiției.

* 1. **Dreptul la rectificare**

În cazul în care datele cu caracter personal sunt inexacte, persoana vizată are dreptul să solicite Sanatoriului de Pneumoftiziologie Geoagiu corectarea și completarea datelor personale incomplete pe baza informațiilor pe care le furnizează. Dacă este necesar, unitatea sanitară va lua măsuri suplimentare pentru a verifica dacă informațiile furnizate de persoană sunt corecte înainte de a opera modificarea.

* + 1. **Termenul de răspuns la o cerere de rectificare**

Răspunsul la cererea persoanei vizate se va face în termen de o lună de la primirea cererii, cu excepția situațiilor în care cererea este complexă sau există un număr mare de cereri, când se poate prelungi cu încă două luni. Persoana va fi informată asupra amânării și motivului acesteia în termen de o lună de la primirea cererii. Dacă cererea este întemeiată, Sanatoriul de Pneumoftiziologie Geoagiu va facilita exercitarea drepturilor. Dacă cererea nu este întemeiată, unitatea sanitară va comunica motivul refuzului persoanei vizate și i se va comunica dreptul de a depune o plângere la ANSPDCP și dreptul de a se adresa justiției.

* 1. **Dreptul la ștergerea datelor**

Persoana vizată are dreptul să solicite Sanatoriului de Pneumoftiziologie Geoagiu să șteargă fără întârziere datele cu caracter personal care o privesc în următoarele cazuri:

* datele cu caracter personal nu mai sunt necesare pentru îndeplinirea scopurilor pentru care au fost colectate sau prelucrate;
* persoana vizată își retrage consimțământul pe baza căruia are loc prelucrarea și nu există niciun alt temei juridic pentru prelucrare;
* persoana vizată se opune din motive legate de situația sa particulară în care se află, prelucrării datelor cu caracter personal care o privesc, inclusiv crearea de profiluri și nu există motive legitime care să prevaleze în ceea ce privește prelucrarea;
* datele cu caracter personal au fost prelucrate ilegal;
* datele cu caracter personal trebuie șterse pentru respectarea unei obligații legale care îi revine operatorului în temeiul dreptului Uniunii sau al dreptului intern sub incidența căruia se află operatorul.

Sanatoriul de Pneumoftiziologie Geoagiu va trebui să ia o decizie cu privire la o astfel de solicitare. Unitatea sanitară se va consulta cu juriști din cadrul instituției și responsabilul cu protecția datelor. Ștergerea datelor nu se va realiza dacă:

* datele sunt necesare pentru exercitarea dreptului la liberă exprimare și informare;
* datele sunt necesare pentru îndeplinirea unei obligații legale;
* din motive de interes public în domeniul sănătății publice;
* în scopuri de arhivare în interes public;
* pentru constatarea, exercitarea sau apărarea unui drept în instanță.
  + 1. **Termenul de răspuns la o cerere de ștergere**

Răspunsul la cererea persoanei vizate se va face în termen de o lună de la primirea cererii, cu excepția situațiilor în care cererea este complexă sau există un număr mare de cereri, când se poate prelungi cu încă două luni. Persoana va fi informată asupra amânării și motivului acesteia în termen de o lună de la primirea cererii. Dacă cererea este întemeiată, Sanatoriul de Pneumoftiziologie Geoagiu va facilita exercitarea drepturilor. Dacă cererea nu este întemeiată, unitatea sanitară va comunica motivul refuzului persoanei vizate și i se va comunica dreptul de a depune o plângere la ANSPDCP și dreptul de a se adresa justiției.

* 1. **Dreptul la restricționarea prelucrării**

Persoana vizată își poate exercita dreptul la restricționarea prelucrării în următoarele situații:

* persoana vizată contestă exactitatea datelor, pentru o perioadă care îi permite operatorului să verifice exactitatea datelor;
* prelucrarea este ilegală, iar persoana vizată se opune ștergerii datelor cu caracter personal, solicitând în schimb restricționarea utilizării lor;
* operatorul nu mai are nevoie de datele cu caracter personal în scopul prelucrării, dar persoana vizată i le solicită pentru constatarea, exercitarea sau apărarea unui drept în instanță;
* persoana vizată s-a opus prelucrării pentru intervalul de timp în care se verifică dacă drepturile legitime ale operatorului prevalează asupra celor ale persoanei vizate.

Sanatoriul de Pneumoftiziologie Geoagiu, în situația în care primește o cerere de restricționare, va trebui să verifice dacă cererea se încadrează într-unul din cazurile de mai sus. Pentru a se lua o decizie potrivită, este recomandat să se consulte cu juriștii din cadrul instituției și cu responsabilul cu protecția datelor.

În cazul în care se vor restricționa datele, acestea vor rămâne stocate, dar nu pot fi prelucrate fără consimțământul persoanei. Ele vor putea fi prelucrate pentru constatarea, exercitarea sau apărarea unui drept în instanță sau pentru protecția drepturilor unei alte persoane fizice sau juridice sau din motive de interes public important al Uniunii sau al unui stat membru.

În toate cazurile, persoana vizată care a obținut restricționarea prelucrării este informată de către Sanatoriul de Pneumoftiziologie Geoagiu înainte de ridicarea restricției de prelucrare.

* + 1. **Termenul de răspuns la o cerere de restricționare**

Răspunsul la cererea persoanei vizate se va face în termen de o lună de la primirea cererii, cu excepția situațiilor în care cererea este complexă sau există un număr mare de cereri, când se poate prelungi cu încă două luni. Persoana va fi informată asupra amânării și motivului acesteia în termen de o lună de la primirea cererii. Dacă cererea este întemeiată, Sanatoriul de Pneumoftiziologie Geoagiu va facilita exercitarea drepturilor. Dacă cererea nu este întemeiată, unitatea sanitară va comunica motivul refuzului persoanei vizate și i se va comunica dreptul de a depune o plângere la ANSPDCP și dreptul de a se adresa justiției.

# Dreptul la portabilitatea datelor

Persoana vizată are dreptul să solicite Sanatoriului de Pneumoftiziologie Geoagiu ca datele personale să fie furnizate într-un format "structurat, utilizat în mod obișnuit și care poate fi citit de stațiile de lucru" și să transfere datele respective unei alte părți, de exemplu unui alt furnizor de servicii. Aceasta se aplică datelor cu caracter personal pentru care prelucrarea se bazează pe *consimțământul persoanei vizate, pe temeiul legal al contractului sau în situația în care prelucrarea este efectuată prin mijloace automate.*

Acolo unde este posibil din punct de vedere tehnic, persoana vizată poate, de asemenea, solicita ca datele personale să fie transferate direct de la un operator la altul.

* + 1. **Termenul de răspuns la o cerere de portabilitate a datelor**

Răspunsul la cererea persoanei vizate se va face în termen de o lună de la primirea cererii, cu excepția situațiilor în care cererea este complexă sau există un număr mare de cereri, când se poate prelungi cu încă două luni. Persoana va fi informată asupra amânării și motivului acesteia în termen de o lună de la primirea cererii. Dacă cererea este întemeiată, Sanatoriului de Pneumoftiziologie Geoagiu va facilita exercitarea drepturilor. Dacă cererea nu este întemeiată, unitatea sanitară va comunica motivul refuzului persoanei vizate și i se va comunica dreptul de a depune o plângere la ANSPDCP și dreptul de a se adresa justiției.

* 1. **Dreptul de a se opune prelucrării**

Persoana vizată are dreptul.

* De a se opune, din motive legate de situația sa particulară în care se află, prelucrării datelor cu caracter personal, cu excepția cazului în care operatorul demonstrează că are motive legitime și imperioase care justifică prelucrarea și care prevalează asupra intereselor, drepturilor și libertăților persoanei vizate sau în scopul constatării, exercitării sau apărării unui drept în instanță
* De a se opune, din motive legate de situația sa particulară, prelucrării datelor care o privesc, în scopuri de cercetare științifică sau istorică sau în scopuri statistice, cu excepția cazului în care prelucrarea este necesară pentru îndeplinirea unei sarcini din motive de interes public

Odată ce obiecția a fost făcută, operatorul trebuie să justifice motivele pe care se bazează prelucrarea și să suspende prelucrarea până când decizia a fost luată. Operatorul nu va mai prelucra datele cu caracter personal, cu excepția cazului în care demonstrează că are motive legitime și imperioase care justifică prelucrarea și care prevalează asupra intereselor, drepturilor și libertăților persoanei vizate sau că scopul este constatarea, exercitarea sau apărarea unui drept în instanță.

* + 1. **Termenul de răspuns la o cerere de obiecție**

Răspunsul la cererea persoanei vizate se va face în termen de o lună de la primirea cererii, cu excepția situațiilor în care cererea este complexă sau există un număr mare de cereri, când se poate prelungi cu încă două luni. Persoana va fi informată asupra amânării și motivului acesteia în termen de o lună de la primirea cererii. Dacă cererea este întemeiată, Sanatoriul de Pneumoftiziologie Geoagiu va facilita exercitarea drepturilor. Dacă cererea nu este întemeiată, unitatea sanitară va comunica motivul refuzului persoanei vizate și i se va comunica persoanei dreptul de a depune o plângere la ANSPDCP și dreptul de a se adresa justiției.

1. **Procesul decizional individual automatizat, inclusiv crearea de profiluri**

Persoana vizată are dreptul să nu facă obiectul unei decizii automate, inclusiv crearea de profiluri în cazul în care decizia are un efect semnificativ sau juridic asupra acesteia. Persoana vizată are, de asemenea, dreptul de a-și exprima punctul de vedere, de a solicita intervenție umană și de a contesta decizia.

Există excepții de la acest drept, RESPECTIV în cazul în care decizia:

1. Este necesară pentru încheierea sau executarea contractului;
2. Este autorizată prin lege națională sau europeană;
3. Se bazează pe consimțământul explicit al persoanei vizate;

În situațiile de la punctele (a) și (b), Sanatoriul de Pneumoftiziologie Geoagiu va pune în aplicare măsuri corespunzătoare pentru protejarea drepturilor, libertăților și intereselor legitime ale persoanei vizate, cel puțin dreptul acesteia de a obține intervenție umană din partea operatorului, de a-și exprima punctul de vedere și de a contesta decizia.

Pentru a evalua temeinicia unei astfel de cereri, unitatea sanitară va trebui să decidă dacă excepțiile de mai sus se vor aplica situației. Pentru a se lua o decizie potrivită, este recomandat să se apeleze la juriști din cadrul instituției și responsabilul cu protecția datelor.

1. **Dreptul la retragerea consimțământului**

Persoana vizată are dreptul de a-și retrage consimțământul atunci când consimțământul este folosit ca temei legal pentru prelucrare. Dacă nu există alt temei juridic stabilit anterior pentru prelucrare, Operatorul va înceta prelucrarea.

Sanatoriul de Pneumoftiziologie Geoagiu se va asigura că consimțământul va fi retras la fel de ușor cum a fost dat, în orice moment și în mod gratuit, dar nu neapărat prin aceeași acțiune. Retragerea consimțământului nu trebuie să aducă prejudicii. În cazul retragerii, prelucrarea care a avut loc anterior rămâne legală, însă prelucrarea ulterioară trebuie să înceteze, cu excepția cazului în care unitatea sanitară are alt temei juridic, stabilit anterior, pentru prelucrare.

1. **Cum se calculează termenul de o lună?**

*Exemplu nr. 1: Sanatoriului de Pneumoftiziologie Geoagiu* *primește cererea pe 19.09.2024. Termenul de o lună va începe să curgă de a doua zi (20 septembrie). Acest lucru înseamnă că unitatea sanitară va avea timp până pe 19 octombrie să se conformeze cererii.*

*Exemplu nr. 2: Sanatoriul de Pneumoftiziologie Geoagiu* *primește cererea pe 30 martie. Termenul de o lună va începe să curgă de a doua zi (31 martie). Deoarece nu există data de 31 aprilie, înseamnă că operatorul va avea timp până pe 30 aprilie să se conformeze cererii. Dacă termenul de 30 de zile cade într-o zi nelucrătoare, instituția are timp până în următoarea zi lucrătoare să răspundă.*

1. **Comunicările cu persoana vizată în temeiul drepturilor prevăzute de RGPD**

Este recomandat ca Sanatoriul de Pneumoftiziologie Geoagiu să implementeze o adresă de e-mail destinată comunicării cu persoanele vizate, la care să aibă acces doar anumite persoane care pot asigura confidențialitatea deplină a informațiilor (de obicei, responsabilul cu protecția datelor sau anumite persoane desemnate prin decizie de către conducerea unității sanitare, în speță juristul).

1. **Procedura de răspuns la cererea unei persoane vizate**

Următoarea procedură va fi urmată de Sanatoriul de Pneumoftiziologie Geoagiu atunci când se primește o cerere în temeiul RGPD; pentru a fi înregistrată, procesată și soluționată corect.

|  |  |  |
| --- | --- | --- |
| **Descrierea pasului** | **Descrierea procesului** | **Persoana/persoane responsabile** |
| Primirea cererii | Cererea poate fi primită prin orice canal de comunicare (e-mail, sms, site, social media, poștă etc). După primirea cererii, aceasta va fi redirecționată către persoana/persoanele responsabile pentru procesarea ei. | Compartimentul secretariat |
| Înregistrarea cererii | Cererea va fi înregistrată în registrul destinat cererilor persoanelor vizate. | Responsabilul cu protecția datelor |
| Verificarea identității persoanei | Confruntarea/compararea datelor existente pe cerere (nume, prenume, adresă de domiciliu, semnătură, etc.) cu cele existente la nivelul unității sanitare sau, dacă este cazul, prin solicitarea unor clarificări suplimentare cu privire la datele de contact indicate de solicitant. Dacă identitatea persoanei nu se confirmă/verifică se transmite solicitantului că cererea sa nu poate fi rezolvată întrucât nu este persoana vizată căreia i-au fost prelucrate datele personale, transmiterea realizându-se respectând toate etapele și condițiile de la punctul nr. 7.2.1. | Responsabilul cu protecția datelor |
| Evaluarea temeiniciei cererii | Se va verifica dacă cererea este întemeiată. Se recomandă consultarea juristului. | Responsabilul cu protecția datelor |
| Se structurează informațiile cerute | Dacă cererea este temeinică, se va da curs cererii conform indicațiilor și termenelor explicate mai sus, pentru fiecare drept. | Responsabilul cu protecția datelor |
| Comunicarea către persoana vizată | Dacă cererea este temeinică, se vor comunica persoanei vizate informațiile și/sau măsurile întreprinse într-un termen de o lună sau, în cazuri excepționale, 3 luni.  Dacă cererea a fost respinsă, se va comunica persoanei, în termen de o lună, motivul respingerii, precum și drepturile de a se adresa instanței de judecată sau de a depune o plângere la ANSPDCP | Responsabilul cu protecția datelor |
| Închiderea procedurii | Închiderea procedurii, respectiv îndosarierea documentelor și păstrarea lor în condiții de securitate. | Responsabilul cu protecția datelor |

În cazul în care cererile din partea persoanei vizate sunt în mod vădit nefondate sau excesive, în special din cauza caracterului lor repetitiv, ori sunt formulate abuziv, Sanatoriul de Pneumoftiziologie Geoagiu poate:

1. Fie să perceapă o taxă rezonabilă ținând cont de costurile administrative pentru furnizarea informațiilor sau a comunicării sau pentru luarea măsurilor solicitate;
2. Fie să refuze să dea curs cererii, însă cu informarea solicitantului asupra acestui refuz. În aceste cazuri operatorului îi revine sarcina de a demonstra caracterul vădit nefondat sau excesiv sau abuziv al cererii.

În situația în care persoana vizată declară că a introdus o cerere având același obiect în ultimele 12 luni, ori acest fapt rezultă din evidențe, se va analiza motivul introducerii noii cereri. Dacă motivul indicat de persoana vizată este unul întemeiat, cererea va fi soluționată fără solicitarea unei taxe. În caz contrar, în vederea soluționării cererii, persoanei vizate i se va comunica obligația de a depune dovada plății taxei.

1. **Responsabilitatea implementării și respectării procedurii**

Responsabilitatea generală pentru implementarea și respectarea prezentei procedurii îi revine Sanatoriului de Pneumoftiziologie Geoagiu și Responsabilului cu protecția Datelor de la nivelul unității sanitare.

Accesul la documentația aferentă realizării procedurii este autorizat exclusiv persoanelor cu atribuții în prelucrarea datelor cu caracter personal solicitate, în transmiterea răspunsului către persoana vizată și în angajarea responsabilității operatorului.

1. **Validitatea și managementul documentului**

Prezenta procedură se aplică începând cu data de \_\_\_\_\_\_\_\_\_\_\_\_\_\_\_\_\_\_\_\_.

Persoana responsabilă de revizuirea periodică , cel puțin anuală a prezentei procedurii este Responsabilul cu protecția datelor.

ÎNTOCMIT

Responsabil DPO

1. Art. 13, alin. 1 din Regulamentul UE nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (GDPR) [↑](#footnote-ref-1)
2. Art. 14, alin. 3 din Regulamentul UE nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (GDPR) [↑](#footnote-ref-2)